"Arendaja kohustus ehitama linna maale tee ja lisaks rajama promenaadi. Maa kasutusõiguse hind 300 000 eurot tulenes sellest, et tegu oli transpordi-, mitte ärimaaga," lausus Tallinna linnapea Mihhail Kõlvart. Linna sisekontroll ei tuvastanud Porto Franco arenduse menetluses linna poolt ühtegi rikkumist või kellegi seadusevastast sekkumist.
#000001
Kõlvart ütles, et Porto Franco arenduse alune maa oli müüdud arendajatele juba 20 aastat tagasi. “Eesmärk oli leida investor, kes suudaks arendusse panustada piisavalt suure summaga ja et linn ei peaks ise investeerima,” märkis ta.
#000003
Porto Franco pole Kõlvarti sõnul esimene arendaja, kes selle maaga seotud on, ning pikkade aastate jooksul on muudetud ka arendusega seotud tingimusi. “See tee, millele oli seatud servituut, asub linna maal, mida ongi vaja kasutada avalike huvide rahuldamiseks,” selgitas ta. “Selliselt olid seatud ka tingimused, et oleks tee ja autod läheksid maa alla ning maa peale oleks ehitatud promenaad. Mõlemad tingimused olid seatud avaliku huvi rahuldamiseks.”
#000004
Kõlvart küsis, et mis on siis see niinimetatud soodustus, mida arendaja linnalt sai. “Arendaja sai kohustuse investeerida ja maksta selle eest. See on asja sisu,” ütles Kõlvart. “Peamine, mida praegu arutatakse, on see, nagu oleks esialgu nõutud arendajalt 800 000 eurot ja pärast nõustus linn 300 000 euroga. Aga sellised asjad ei käi turu tingimustel. Ei arutatud, kas 800 000 on suur hind ja 300 000 väike. Arutati, millist metoodikat tuleb rakendada, et maale õiget hinda välja selgitada.”
#000005
Metoodika, mis tõi hinnaks 800 000 eurot, lähtus Kõlvarti sõnul sellest, et see maa, mida linn arendajale eraldab, on ärimaa. “Ehk et sinna saaks arendaja ehitada mingid äri- või eluhooned,” ütles Kõlvart. “Kuid metoodika, mis andis lõpuks maatüki hinnaks 300 000 eurot, lähtus sellest, et tegemist on transpordimaaga. Ehk et sinna saaks ehitada vaid teed, mida ka nüüd tehakse vastavalt lepingule.”
#000006
Kui Kõlvarti sõnul tekib küsimus, kuidas sai linn kõnealuse maatüki hinnaks 300 000 eurot, siis vastus on lihtne – samas kõrval on arendus, millele linn oli andnud transpordimaa kasutada sama metoodikat kasutades. “Ja selle valemi tõi välja eksperdina kinnisvarabüroo, mistõttu polnud vaja Porto Franco maatüki osas enam uut hindamist tellida,” lisas Kõlvart.
#000007
Trahvid vaid siis, kui elanikud kannatavad
#000008
Mis puudutab asjaolu, et linn ei ole rakendanud Porto Franco suhtes leppetrahve, siis Kõlvarti sõnul ongi üldine praktika selline, et leppetrahve määratakse siis, kui on tegemist avaliku huviga. “Kui näiteks arendaja teeks enda ärihooned valmis, kuid teed selleks ajaks pole, siis sellisel juhul alati trahvitakse,” lausus ta. “Kui aga arendaja ei saa hakkama enda arendusega ehk sellega, mis tooks talle tulu, siis selles osas on leppetrahvi osa läbirääkimiste koht.”
#000009
Tema sõnul andis Porto Franco arendaja juba aasta varem teada, et ta ei jõua oma arendusega tähtajaks valmis. “Siiski ei saa öelda, et Porto Francot puudutav menetluskäik ja otsustusprotsess oleks kriitikavaba. Tegelikult peaks linn algusest peale ettevõtjale esitatavad nõudmised läbi kaaluma ning algusest peale oleks pidanud olema maa hinna määramisel kasutatud metoodika õige. Ja teiseks on kogu see arendus võtnud liialt kaua aega,” tõdes Kõlvart. “Kuid see on üldine probleem. Meil tihti võtavad eri valdkondades, eriti mis puudutab linna vara või planeerimist, menetlused liiga palju aega. Seda tuleb tunnistada ja sellega tuleb ka tegeleda.”
#000010
Linnapea sõnul ei tuvastanud sisekontroll, et keegi väljaspoolt linnavõimu oleks sekkunud Porto Franco menetlusprotsessi, samuti seda, et korruptsioonikahtluse alla sattunud Keskerakonna endine peasekretär Mihhail Korb oleks kuidagi selle menetlusega seotud olnud. “Ka ei tuvastanud sisekontroll, et see protsess oleks olnud kuidagi erakordne või et vahepeal oleks käivitatud mingi protsess, mis poleks tavapärane.”
#000011
Sisekontroll tegi Kõlvarti kinnitusel väga põhjalikku tööd ning läbi analüüsiti ka sisekommunikatsioon ehk see, kuidas eri ametnikud antud menetluses omavahel suhtlesid. “Kinnitan, et linnavalitsus ei ole teinud mitte ühtegi otsust selle eest, et keegi toetaks Keskerakonda kohalikel valimistel,” lausus ta. “Linnavalitsus lähtub otsuste langetamisel Eesti Vabariigi seadustest ja Tallinna linna huvidest. Linnavalitsus mõjuvõimuga ei kauple.”
#000012
Kinnisvara vanemmaakleri Janika Tootsi sõnul on omavalitsustele jäetud servituutide hinna määramisel vabad käed ja suur kaalutlusõigus, et ehitamine edeneks.
#000013
Kui seadusega pandaks paika mingi konkreetne tabel või kindlad servituutide hinnavahemikud, pidurdaks see tema sõnul ehitamist või arendamist. Lisaks on ju iga arendus unikaalne. “See oleks nii varieeruv, et sellist raamistikku on suhteliselt keeruline seada,” ütles Toots. “Hindade kõikumine sõltuvalt asukohast on ikkagi märkimisväärne. Seetõttu ongi servituutide hind jäetud iga omavalitsuse enda määrata.” Loomulikult sõltub servituudi hind ka poolte huvidest. Samuti sellest, kui oluline on üks või teine sellega seotud arendus omavalitsuse jaoks. “Hinna pool on läbi räägitav, aga millega sagedamini kokku põrgatakse – see on servituudi tähtajalisus,” lisas Toots. “Kas servituut seatakse näiteks mõneks aastaks või hoopis tähtajatuna. Maa omaniku eesmärk on seada servituut võimalikult lühikeseks ajaks, sest kunagi ei tea, millal seda omal võib vaja minna.”
#000014
NB! Kommentaarid on avaldatud lugejate poolt. Kommentaare ei toimetata. Nende sisu ei pruugi ühtida toimetuse seisukohtadega. Kui märkad sobimatut postitust, teavita sellest moderaatoreid vajutades linki “Sobimatu”!
#000017
1. Kommentaaride avaldamine ja vastutus.
#000018
Pealinna kommentaarikeskus on tehniline vahend, mis võimaldab kasutajatel avaldada oma kommentaare. Pealinn ei toimeta kommentaare. Kommentaari autor vastutab kommentaari sisu ning avaldamise eest. Tasub teadvustada, et Eesti kohtupraktikas on lahendeid, mille kohaselt kommentaari autor on saanud kommentaari sisu eest karistada.
#000019
Sellise sisuga kommentaarid eksivad hea tava reeglite vastu. Pealinnal on õigus sellised kommentaarid kustutada ja piirata nende autorite ligipääsu kommentaaride kirjutamisele. Inimestelt, kes rikuvad sihiteadlikult reegleid, võidakse võtta kommenteerimise võimalus.
#000023
avaldab isiklikku arvamust koos põhjendusega
arvustab inimeste mõtteid, mitte isikuid endid
kommenteerib artikli tugevaid ja nõrku külgi
austab kommentaaride kirjutajaid ja lugejaid
#000025
Tondiraba Looduspark sai arhitektuuripreemia. Jaan Poskat mäletatakse kui rahu toojat. Tallinn kiitis heaks uue jäätmehoolduseeskirja. Sõjapõgenikud võivad sattuda tänavale
#000027
Narkosurmade arv on hüppeliselt kasvanud, mullu kasvas venelaste kinnisvaraostude arv 42 protsenti, Tallinn ja Helsingi süvendavad koostööd Ukraina sõjapõgenike abistamisel
#000028
Linna teenusedLinna toetusedLinnavalitsuse istungidVolikogu istungidTelesaatedRiigikogu valimiskampaania kajastamise põhimõtted 2023. aastal Tallinna linnameedias ja Tallinna linnameedia hea tavaTelli "Pealinna" paberlehtTallinn määras valimisjaoskondade asukohad Riigikogu valimisteks
#000034